पाएं अपने शहर की ताज़ा ख़बरें और फ्री ई-पेपरडाउनलोड करें
सीआईए की टीम ने रेमडेसिविर इंजेक्शन की कालाबाजारी करने वाले हिसार के मोहना मंडी निवासी भव्य अग्रवाल को पकड़ा है। पुलिस ने उसके पास से 6 रेमडेसिविर इंजेक्शन बरामद किए हैं। पुलिस ने आरोपी को कोर्ट में पेश कर दो दिन के रिमांड पर लिया है।
सीआईए इंचार्ज कुलदीप की टीम को सूचना मिली की हिसार निवासी भव्य अग्रवाल रेमडेसिविर इंजेक्शन ब्लैक में बेचने का काम करता है और उसकी एक व्यक्ति से 35 हजार रुपये में एक इंजेक्शन देने की बात हुई है। इस पर सीआईए टीम ने एसआई महेंद्र सिंह के नेतृत्व में ड्रग कंट्रोल अधिकारी डॉ. रजनीश को साथ लेकर एक योजना बनाई और एक फर्जी ग्राहक तैयार किया। इसके बाद भव्य अग्रवाल से रेमडेसिविर इंजेक्शन लेने बारे संपर्क किया गया।
35 हजार रुपये में इंजेक्शन देने के बारे में डील तय हुई। जिसके चलते हिसार से आरोपी भव्य फतेहाबाद के हिसार रोड पर बने नये बस स्टैंड पर पहुंचा। जहां फर्जी ग्राहक आरोपी भव्य से मिला। आरोपी ने स्कूटी की डिग्गी से रेमडेसिवीर इंजेक्शन निकालकर दिया और 35 हजार रुपये लिए तो पुलिस व ड्रग इंस्पेक्टर की टीम ने आरोपी को पकड़ लिया।
जब स्कूटी की जांच की गई तो स्कूटी से 5 और रेमडेसिविर इंजेक्शन बरामद हुए। पुलिस ने उसके खिलाफ अलग-अलग धाराओं के तहत मामला दर्ज कर आगामी पूछताछ की। आरोपी ने बताया है कि वह हिसार में ही जनरल स्टोर की दुकान चलाता है।
उसने बताया है कि हिसार का विकास नाम का लड़का है जो उसकी दुकान पर आता जाता है। उसके बारे में ज्यादा उसे नहीं पता है। उसने एक दिन रेमडेसिविर इंजेक्शन बाजार में बेचने बारे बताया। उसके मन में लालच आ गया। हालांकि उसके पास इंजेक्शन खरीदने के लिए रुपये नहीं थे।
उन्होंने डील की जितने भी रुपये मिलेंगे वह अपने- अपने हिस्से में बांट लेंगे। इंजेक्शन 35 हजार रुपये में बेचकर वह मुनाफा कमाना चाह रहे थे, लेकिन भव्य पहले ही पुलिस के हत्थे चढ़ गया। पुलिस की टीम अब मुख्य आरोपी विकास को पकड़ने के लिए हिसार छापेमारी करने में जुट गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn